LidanRubinov/Halacha-QA huggingface dataset:
שאלה: כשרות במקום העבודה: במקום עבודתי ישנו חדר אוכל עם הכשר של הרבנות המקומית. לאחרונה שמתי לב שישנם אנשים לא יהודיים האוכלים בחדר האוכל ומשתמשים בכליו, ומביאים עמם גם אוכל שלהם (שמן הסתם אינו כשר). מה עלי לעשות חוץ מלדווח לאחראים? האם ניתן להמשיך לאכול בחדר אוכל זה, או שכבר אין עליו חזקת כשרות? (יש לציין שהאנשים הנ"ל הם אורחים זמניים, אך באופן תדיר מתארחים במקום זה אנשים לא יהודיים)
תשובה: אפשר להשתמש בכלים האלו רק בשימוש צונן, אך אסור לאכול איתם אוכל חם.
שאלה: טעה בשבת ואמר מלך אוהב צדקה ומשפט : מה דינו של אדם שטעה בשבת של עשרת ימי תשובה והתחיל תפילה של חול ונמשך בה עד שהגיע לברכת "השיבה" וחתם "מלך אוהב צדקה ומשפט" במקום "המלך המשפט". אחרי שהמשיך בתפילת החול ועבר תוך כדי דיבור רק אז נזכר שהיום שבת. האם לדעת השו"ע עליו לחזור ולתקן ולומר את ברכת השיבה מחדש ולחתום המלך המשפט ואז לחזור לתפילת השבת (אתה קדשת, ישמח משה, תכנת, אתה אחד) או שמייד יחזור לתפילת השבת בלי לתקן את החתימה בברכת השיבה? האם יש חילוק בין התפילות לתפילת מוסף? אני יודע שזו שאלה קצת לא רגילה אבל היא עלתה לי בראש ולא מצאתי התייחסות אליה ותורה היא וללמוד אני צריך.
תשובה: יש הבדל עקרוני בין מוסף לשאר תפילות השבת בענין טעות בתפילת של שבת, דהיינו שהתחיל ברכות החול במקום ברכת השבת: שבתפילת ערבית שחרית ומנחה הדין הוא שאם התחיל להתפלל איזו ברכה מברכות החול יסיים את אותה ברכה ויחזור לתפלה של שבת, אבל בתפילת מוסף כיון שאינה שייכת כלל לחול אם התחיל איזו ברכה של חול יפסיק מיד ולא יסיים את אותה ברכה ויחזור לשל שבת (תכנת שבת). ולגבי מה ששאלת אם טעה בעשרת ימי תושבה וסיים מלך אוהב צדקה ומשפט לא יחזור לברכת השיבנו, כיון שאין צריך כלל לברך ברכה זו בשבת. אלא מיד שנזכר שהיום שבת יחזור לשל שבת.
שאלה: בישול מבלי להתכווין: בשבת, האם מותר להוריד סיר רותח מהפלטה ולהניחו על שיש רטוב או מגבת רטובה והמים מתבשלים ללא כוונה? האם הוי אינו מתכווין בדרבנן או בדאורייתא?
תשובה: צריך להקפיד על שיש יבש, ולהשתמש במגבת יבשה.
שאלה: לשטוף רצפה בשלושת ימי החג: 1. רציתי לברר האם ישנו אופן מסוים בו מותר לשטוף את המטבח חדר אוכל בשני ימי ראש השנה הבאים ובשבת שאחריהם? יש לציין שאנחנו משפחה עם ילדים קטנים, כך שלפעמים אני נאלצת לשטוף אחרי כל ארוחה. אם לא אשטוף בשלושת הימים הללו הרצפה תהיה דביקה ומגעילה מאוד. 2. כמו כן, רציתי לברר כיצד ניתן להתקלח בעצמי או לקלח ילדים (מגיל שנתיים עד 12) במהלך הימים הללו? אנחנו גרים במישור החוף ומתקלחים בד"כ לפחות פעם ביום. כמו כן, מתי הזמן הכי רצוי להתקלח? האם מותר להתקלח לקראת סוף היום הראשון של ראש השנה (לפני שהולכים לערבית של היום השני)? האם זה לא נחשב הכנה מהיום הראשון לשני? והאם מותר להתקלח לפני שבת? (לגבי הכנת האוכל לשבת אנחנו עושים ערוב תבשילין אך מה לגבי מקלחות?) ושנה טובה ומתוקה!
תשובה: 1. ניתן לשטוף עם מים ולגרוף עם מגב ללא סמרטוט, אחרי הניגוב עם המגב ניתן לעבור עם סמרטוט יבש. 2. אפשר להתקלח במים קרים. עירוב תבשילין מועיל לכל ההכנות מיו"ט שני לשבת, אבל אסור להכין מיו"ט ראשון לשבת.
שאלה: נטילת ידיים מברז כשאין כלי: מחיפוש בספרים אני רואה שיש בעיה ליטול ידיים מברז. אולי מדוד שעל הגג - זה ר, וגם ממיחם. אבל לא מברז בימינו. מה קורה במקום ציבורי, גן, שירותים ציבוריים כשאין ספל או כלי לנטילת ידיים, האם מספיק לפתוח את הברז וזה נחשב כח גברא (תחילה על יד ימין לאחר מכן על יד שמאל) או שמא צריך לטרוח אחר כלי?
תשובה: אי אפשר ליטול שם ידיים ללא כלי.
שאלה: פסוק על צלחת אירוסין: א. האם מתאים לכתוב כל פסוק הקשור לחתונה חתן-כלה? ב. האם יש לחשוש לעין הרע בשבירת הצלחת אם רושמים עליה את שמות בני הזוג?
תשובה: א. אני לא הייתי כותב את זה, אבל לא נראה לי שיש בזה איסור. ב. אין צורך לחשוש.
שאלה: לגנוז תנ"ך: אני עובדת בספריה בבית ספר ישנם ספרי תנ"ך לימוד שהתבלו ואני צריכה להוציאם מהמלאי, מה דינם מבחינת גניזה או שאפשר להעביר אותם לאמניר?
תשובה: יש לשים את התנ"כים בגניזה.
שאלה: העברת אש בבישול נכרי: במסעדה כשרה של בעל עסק יהודי יש אש תמיד שיהודי הדליק. האם הטבח הנכרי יכול להעביר ולהדליק גז אחר מאותו אש בכדי לבשל?
תשובה: יש דעה אחת שמקילה בזה, אך זו קולא גדולה ולכתחילה לא נכון לנהוג כך.
שאלה: תפילין שלא מעור בהמה לצמחוני: אדם צמחוני, שאינו משתמש בשום חלק מגופם של בעלי-החיים - האם יכול לייצר תפילין שלא מעור בהמה?
תשובה: הלכה למשה מסיני שהתפילין עשויות מעור בהמה ולא ניתן לעשות תפילין אחרות.
שאלה: כל נדרי לאחר קבלת יום כיפור: איך אפשר לומר כל נדרי אחרי תפילה זכה שבה אנחנו מקבלים תוספת יוה"כ וכן אחרי הדלקת נרות, הרי אסור להתיר נדרים בשבת ואפילו שזה לפני השקיעה אבל זה אחרי שקיבלתי תוספת שבת וחג?
תשובה: לא מדובר בהתרת נדרים פרטנית אלא במשהו כללי יותר, שאדם מוסר מודעה שהנדרים שלו לא יחולו. לא על סוג זה של התרת נדרים התכוונו ח לאסור בשבת וחג.
שאלה: להודות ל-ה  על ששמע תפילתי: 1. איך אני יכולה להודות ל-ה ששמע תפילתי? 2. אני קוראת מידי לילה את הספר "שערי קדושה" של רבי חיים ויטאל והגעתי למסקנה שחלק גדול מהספר קשה לי להבין. להמשיך לקרוא? 3. נגיד וחברה שלי פגעה בי, מותר לי לדבר על זה עם הפסיכולוגית שלי? (הפסיכולוגית מכירה אותה) זה יחשב ללשון רע למרות שאסור לפסיכולוגית לומר את זה לאף אחד?
תשובה: 1. ההודאה לקב"ה היא באמירת פרקי הודיה לקב"ה ובאמירת תפילת נשמת. כמו כן, נוהגים לתת צדקה כדרך להודאה. 2. לא ידוע לי מה התחליף לאמירת שערי קדושה. את יכולה להפסיק בתנאי שאת מקבלת על עצמך משהו אחר שירומם אותך במקום ספר זה. 3. מותר לך לדבר עם הפסיכולוגית על מי שפוגע בך משום שזה דיבור לתועלת ובכדי שתוכל לעזור לך.
שאלה: הנחה ומבצע בחנות של חבר: לפני כמה זמן היינו אני ואבי בחנות של מוצרי ספורט. לקחנו כמה פריטים: חולצות, גרביים וכו. על הגרביים היה איזה שהוא מבצע, נדמה לי משהו כמו 2 ב-50 או משהו. בנוסף לכל זה, בעל החנות הוא חבר של אבי אז הוא עשה לנו הנחה נוספת משמעותית. השאלה היא: כשעברתי על הקבלה ייצא שכביכול שילמנו על חבילת גרביים אחת ולא 2 או סכום שיותר מתאים לאחד. אינני יודע אם זה בגלל שזה "התפספס" למוכרת שהרי היא זו שהעבירה את המוצרים (ניתן לסמוך עליה?) או שזה בגלל כל הנחות שהיו על המוצרים שמצד החנות עצמה היה לדוג 2 ב-50 ועוד מחיר הנחה שעשו לנו.אינני זוכר אם היה מופיע בקבלה רק חבילה אחת או 2 רק במחיר מוזל. שתי האפשרויות קיימות. מצד שני, המוכרת היא שהעבירה את המוצרים בנוסף להנחה. כשהראתי הערתי את תשומת לבו של אבי הוא אמר שזה ר. האם יש בכך גזל או משהו? הרי לא ניתן לדעת כעת אחרי כ"כ הרבה זמן, מה עושים? ואם היה חיוב על אחד נראה שהוא היה יוצא ממש זול ואז כבר היינו שמים לב. אני מניח שאבי יתבייש להגיד לחבר שלו דבר כזה. ואם כן נראה לי שהוא יוותר על מחיר חבילת גרביים. החנות נמצאת בחולון ואני גר בי-ם
תשובה: אני מבין משאלתך שאתה מסופק שמא הקופאית טעתה ולא לקחה ממך את מלוא הסכום וכעת אי אפשר לברר את העובדות. מצב זה מוגדר בהלכה "איני יודע אם התחייבתי" כלומר אדם מסופק אם בכלל היה חייב לאדם אחר (בשונה ממצב בו הוא יודע שהיה חוב אך לא זוכר אם פרעו כגון יודע שגזל או לווה אך מסופק אם החזיר את הגזל או ההלואה), וכיון שאין הצד השני טוען בודאות שאתה חייב לו אתה פטור מלשלם. דין זה מבואר בשו"ע חושן משפט סימן עה סעיף י: ".אם אמר: איני יודע אם הלויתני או אם הפקדת אצלי או אם גזלתיך, הואיל ובלא תביעת אדם אמר כן, פטור אף לצאת ידי שמים". הרב מיכאל יומטוביאן
שאלה: הרמב"ם לעומת הקבלה: האם ישנה סתירה בין הרמב"ם והגותו לבין תורת הקבלה? קראתי באיזה מקום שגם הראי"ה קוק הבין שהרמב"ם לא מתיישב עם הקבלה ושבין שני מישורים אלה קיימת סתירה ברורה ואף ניגוד. האם זה נכון? ואם כן - יתכן או אפשרי בכלל דבר כזה?
תשובה: גישתו של הרמב"ם היא נגלית ורציונלית. הרמב"ם לא עסק בתחומים הפנימיים, אך זה לא אומר שהוא סתר את זה.
שאלה: לשכנע את הילד לחזור לישיבה: יש לי בן (סיים כיתה י אשתקד) שיש לו יכולות לימוד. בשנתיים האחרונות למד בישיבה תיכונית. חזק מבחינה דתית - 3 תפילות ביום עם כיפה גדולה וציצית ב"ה. כעת לפני שנת הלימודים לא רוצה לחזור לישיבה. (הוא מאוד מעריך ומוקיר את הרב דב ליאור).כאביו מה עלי לעשות על מנת לשכנעו שיחזור לספסל הלימודים בישיבה?
תשובה: אי אפשר להכריח אותו בכוח ללמוד, כי אם הוא לא ירצה הוא לא ילמד. צריך להסביר לו את גודל החשיבות של הדברים. עליך להפעיל את אלו שיש להם השפעה עליו (מחנכיו, חביריו) שיסבירו לו שזו לא דרך נכונה. בגיל הזה של התיכון כל אדם צריך לנצל את זמנו ללימודים. ייתכן שהוא רוצה לעשות דברים אחרים למען עם ישראל, אך צריך להסביר לו שהדברים האלו אכן חשובים אבל יש לתת מינון נכון של הזמן גם לדברים אלו וגם ללימודים. לא ייתכן שאדם יהיה סתם בטלן ולא ילמד. ניתן גם לנסות לעודד אותו על ידי הבטחות של צ'ופרים אם ילמד (אופניים וכדו')
שאלה: כללי בית יוסף: ברוך ה זכיתי ללמוד מתורתו של מהרי"ק. ספרו הקדוש בין שרפים מרחף, בשתיים יכסה פניו ובשתיים יעופף. אך כבר כמה פעמים נתקלתי במקרים שלא מובן ממנו מה הוא פוסק (אני מתנצל שאין לי דוגמאות), מה שאמור להיות די ברור מפני שהוא בעצמו אומר שספר זה הוא העיקרי ושו"ע טפל לו. או למשל שהוא כותב משהו בבית יוסף אך בשו"ע הוא לא מציין אותו ולפעמים הרמ"א צריך לכתוב אותו. האם יש כללים מסוימים להבין מה הוא פסק בין שתי דעות או האם פסק כדעה שהזכיר גם מבלי לעיין בשולחן ערוך? עוד שאלה: מה הכוונה "לשפשף" בבית יוסף סימן ז?
תשובה: בהקדמה לספר, כתב מרן רבי יוסף קארו את שיטת הפסיקה שלו. כדאי לעיין שם. לשפשף עם היד את הניצוצות של השירותים בכדי לנקות את הרגל, אם יש צורך.
שאלה: קעקועי נצנצים: האם יש בעיה לתת לילדה דתית לעשות קעקוע נצנצים, שהוא לחלוטין קעקוע זמני וגם לא נראה כמו כתובת קעקוע?
תשובה: מכיוון שזה עובר אחרי כמה ימים זה לא נחשב קעקע.
שאלה: ת על דירת נופש שלא שהינו בה: הזמנתי דרך הטלפון דירת נופש בירושלים ליומיים. בהגיעי למקום גיליתי שלא לזה התכוונתי. הדירה, דירת מרתף זעירה, די מסודרת הייתה בעצם דירה של אנשים שיצאו מדירתם והשכירו אותם לנופש. כך שבמקרר היו עדיין מוצרים שלהם, כלים ובגדים בארונות וכו. כמו כן, ובעיקר, החלון בחדר השינה! היה ללא חלון אלא עם ווילון אטום בלבד, וקול השכונה נשמע באוזנינו באמצע החלון הונח מצנן שחסם לחלוטין את הסגירה של החלון. דבר זה ממש הפריע לנו, בהגיענו לדירת "נופש". לא ידענו על זה מראש, וברגע ששמנו לב לכך החלטנו לצאת משם. מקח טעות. התקשרנו אל בעלת הדירה, שטענה שאנו הפסדנו אותה, כיון שהיא הורידה או העבירה איש שהזמין זאת לפנינו ליום אחד, בשבילנו שאנו רצינו יומיים, ועלינו לשלם לה את הכסף לפחות ללילה אחד. מה נכון לעשות?
תשובה: מאד תלוי הענין בטיב השיחה הראשונה, מה הובטח. אם הדברים לא נאמרו במפורש, צריך להעריך איזה תמורה צריך לקבל עבור הכסף שאתם עמדתם לשלם. אם ברור שהיה כאן מקח טעות אתם פטורים. אולם אם יש לכם ספק האם הוסתרו ממכם דברים, אם זה נובע מרגישות היתר שלכם כדאי להגיע איתה לפשרה מסוימת. אולי הפשרה לשלם שני שלישי יום.
שאלה: איכות מראה האדם: למה בני אדם יצאו שונים, אחד חתיך אחד מכוער. אני בן אדם לא חתיך וזה פגע ופוגע בי מאוד עד היום. אם זה הערות של אנשים, התרחקות של בחורות. האם באמת יופי זה הכל בחיים או שהבעייה שלי שאני נמשך לנשים עם מראה מושך יותר משלי? האם בגלל זה אני אמצא את עצמי רווק לתמיד? אני לא נמשך לבחורות עם מראה מושך פחות משלי וכמובן שאני מסתכל על אופי אבל כל הערות שאני ספגתי כל החיים בגלל מראה פגעו בי מאוד ועצרו אותי מלהתקדם. אם אין לי סיכוי עם בחורות שאני רוצה אז אין לי טעם.
תשובה: צריך להבחין בין יופי לחן. על אסתר כתוב שהיא היתה מוצאת חן בעיני כל רואיה, זאת למרות שח אומרים שהיא כלל לא היתה יפה, הכיצד? החן לא נובע מהיופי החיצוני אלא נובע מכך שאדם טוב לו עם עצמו. הוא חיי בזרימה ובביטחון בעולם הפנימי שבו. אדם שנברא עם מיעוט יופי יכול לפתח ביתר קלות את החן שאנו כל כך רוצים לפתח. מכיוון שאינו יכול להדגיש את הצדדים החיצוניים שלו יש לו יכולת להיבנות בצורה שהצד העצמי והפנימי שלו יבלטו וכך הוא ימצא חם ויעלה חן בעיני כל רואיו. בדיוק בנקודה שבא אתה מרגיש תקוע שם המפתח לשחרור ולתיקון. אתה יכול להשתחרר ממה שאתה תקוע מכוח אמירות של אחרים כלפיך. אתה צריך לומר לעצמך שטוב לך עם עצמך. מצא חן וש בעיני אלוקים ואדם.
שאלה: מי מתחיל את ברכת הכהנים: קיימת שאלה הלכתית שעלתה בבית הכנסת המקומי בעירי, וכך השאלה: האם כאשר יש שני כהנים אזיי הכהנים הם אלו שצריכים לומר ראשונים "יברכך" או שכפי שנהוג ברוב בתי הכנסת החזן אמור לומר ראשון "יברכך"? על כל פנים יש דעות שאומרות שכאשר יש שני כהנים אזיי הכהנים צריכים לומר ראשונים "יברכך" ורק לאחר מכן יאמר החזן את ההמשך והכהנים יחזרו אחריו מילה במילה.
תשובה: אצל יהודי אשכנז תמיד החזן מקריא קודם את המילה והכהנים חוזרים אחריו. אצל יהודי ספרד הדבר תלוי במנהגים.
שאלה: אבלות: אמא שלי ניפטרה ב-18 10 2009 וניקברה יום למחרת ב-19 10 2009 1- האם רק הספרדים עושים אזכרה ב-11 חודש? 2- מתי לפי התאריך העיברי אני אמורה לציין את 11 חודש לפטירתה? 3- מתי תצויין שנת האבל על אמא שלי לפי התאריך העיברי
תשובה: 1. אזכרה ב-11 חודש נהגו הספרדים. 2. תאריך 11 חודש הוא א' בתשרי. מאחר וזה ראש השנה, ניתן להקדים או לאחר את האזכרה בכמה ימים. 3. י"ב חודש מסתיימים בא' בחשוון אולם יום האזכרה בכל שנה יהיה לפי יום הפטירה, ל' בתשרי.
שאלה: ברכות הפטרה: מדוע חכמים תיקנו שתי ברכות לפני ואחרי קריאת התורה ואילו שש ברכות (!) לפני ואחרי קריאת ההפטרה?
תשובה: המבנה של פסוקי ההפטרה הוא לפחות 21 פסוקים כנגד שבעה קרואים, שכל אחד מהם צריך לפחות שלושה פסוקים. ולכן מברכים 7 ברכות כנגד 7 קרואים.
שאלה: "אמירות" לפני התפילה: האם אפשר לומר את הזכירות וכו (שאחרי התפילה) לפני התפילה?
תשובה: כן. אם אמרת ברכות התורה לפני כן.
שאלה: הנחת רגליים על השולחן: ברצוני לשאול שאלה המעוררת ויכוח ביני לבין בעלי. לעיתים יוצא לי בזמן יושבי על הספה, להניח רגליים על השולחן בסלון בסוף יום כאשר אני עייפה. בעלי טוען שאסור לעשות כך! וישנם כל מיני דעות מדוע הדבר אסור, ואם בכלל אסור. הייתי מעוניינת לשמוע את תשובתו של הרב בנידון.
תשובה: יותר חשוב שלא יהיה הקפדות בבית. גם אם מעירים אחד לשני להעיר במאור פנים ובבקשה. יש להבחין בין שולחן בבית ששם קובעים סעודות לבין שולחן סלון שמשמש רק באופן ארעי להניח שם אוכל וגם מניחים עליו דברים רבים אחרים. גם מבחינת הצניעות מדובר על שולחן נמוך ולא על שולחן גבוה. בכל אופן, אם זו בקשה של בעלך משום שהוא מקפיד יותר בענין ומשום שכך התרגל בבית הוריו כדאי לנסות לעשות רצונו.
שאלה: ברכת הטוב והמטיב: ברכת הטוב והמטיב, האם נאמרת רק על יין חדש בתוך הסעודה או ניתן לברך על דבר חדש שאשתי ואני שמחים בו מאוד? והאם הברכה היא על דעת עדות המזרח ועדות אשכנז?
תשובה: השולחן ערוך באורח חיים  סימן רכגף סעיף ה  כותב: "קנה כלים שמשתמשין בהם הוא ובני ביתו מברך הטוב והמטיב". אדם הקונה דבר חדש בשביל עצמו מברך "שהחיינו" אולם אם הדבר החדש הוא בשביל שני אנשים ומעלה מברכים "הטוב והמטיב" - טוב לו ומטיב לאחרים.
שאלה: האם אני יכול להתפלל יחיד בסליחות: עכשיו זה חודש אלול, הימים הנוראים, וקצת בעיה בשבילי להתפלל במניין בערב. האם אני יכול להתפלל יחיד בבית?
תשובה: עדיף לומר סליחות בציבור  אולי יש מניין גם בבוקר. אם אינך יכול, ניתן לומר סליחות ביחיד אולם אז אין לומר י"ג מידות ואת הקטעים הכתובים בארמית.
שאלה: שליח ציבור סכרתי ביום כיפור: ישנו בעל תפילה שיש לו מזה שנים סכרת ומוגדר ע"י רופאים שבמצב מסויים עליו לאכול אף ביום כיפור. הוא מעיד על עצמו שהוא תמיד צם במיוחד את יום כיפור ולא קרה שהיה צריך לשבור את הצום. אנו בקהילה מעוניינים לבקש ממנו לעבור לפני התיבה למוסף ביום כיפור אך מסתפקים בגלל החשש שהמאמץ יאלץ אותו לשבור הצום. הוא אינו חושש מזה. האם מותר לשלוח אותו לעבור לפני התיבה? ושנה טובה.
תשובה: צריך לשמוע דעת רופא. אם הרופא יאמר שאין בעיה והוא יוכל לצום, אפשר למנות אותו לשליח ציבור.
שאלה: רכישת תפילין ללא מס: א,האם מחובתי לשאול את המוכר האם המחיר הוא כנגד קבלה או במילים אחרות האם הוא משלם מס או שעדיף לא לשאול? ב. במידה וידוע לי שהשוק פרוץ בנושא זה האם התשובה ל-א שונה. ג. במידה ויש לי חשש סביר שמי שמוכר לי או כותב תפילין אינו משלם מס אך לבקשתי הוא יכול להמציא לי חשבונית במידה ואני מעוניין כיוון שיש לו סידור עם סוחר אחר המאפשר לעשות זאת דרכו, האם צריך לעשות כך? ד. האם יש פטור למי שתורתו אומנותו באמת למכור תפילין ללא מס מצד הפטור של תלמידי חכמים? ושנה טובה
תשובה: א. ראוי לברר, אולם אינני יודע אם חייבים לברר כיוון שלפי החוק היבש לא הקונה אחראי על דיווח המס אלא המוכר. ב. זה יותר מחזק את הסברא שצריך לברר. ג. לכתחילה לא ראוי לעשות את זה. ד. אני לא חושב שיש פטור.
שאלה: תחרות שחייה בנבחרת ישראל ביום שבת: בתי חברה בנבחרת ישראל לנוער בשחייה אומנותית. קיימת תחרות בחו"ל שמתקיימת בעיצומו של יום השבת. זו פעם ראשונה שזה קורה לנו. השאלה היא מה לעשות. שחייה אומנותית היא שחייה שמבוססת על קבוצתיות. לא שייך כביכול לא להשתתף כיוון שאי השתתפות פוגמת בקבוצה שלמה יצוגיות וכיו"ב. נא עצתכם.
תשובה: נפלה לידכם זכות גדולה לקדש שם שמים ברבים ולהודיע לנבחרת שהשבת היא ערך גדול יותר מכל תחרות ואין שום אפשרות לקיימה בשבת. אם יוציאו אותה מהנבחרת הבג"ץ יתערב לטובתכם. יש תקדים לכך מאלוף הסיף שסרב להתחרות בשבת.
שאלה: הופעה בפני קהל מעורב: האם מותר להופיע בפני קהל מעורב, כפי שלמשל עושה גדול הזמר החסידי יעקב שוואקי? ואם אסור - מדוע לא?
תשובה: קשה לתת לזה לגיטימציה. מצד שני, קשה לומר שזה אסור. אם הציבור מצטרף לשירה אז ברור שיש עניין מבחינת גדרי צניעות שגברים ונשים לא ישירו יחד.
שאלה: פסיקת רבנים בעקבות אומנים חסידיים: שמעתי שהייתה פסיקה של רבנים גדולים שפסקו שאסור לשמוע את הדיסקים של אומנים חסידיים בגלל שהם מרקידים מעורב (דבר שלא בהכרח מדוייק): שוואקי, מידד טסה, אברהם פריד וכו. במהלך ההרצאות על הנושא הם שוברים דיסקים ומעודדים את הקהל לעשות כן, הם הוציאו מסמך עם חתימה של הרבה רבנים גדולים ומפחידים את הקהל שאסור לשמוע אותם. לי אישית מאוד קשה עם העניין הזה כיוון שאני אוהבת את המוזיקה של האומנים האלה, וזה מחזק אותי מבחינה דתית. חוץ מזה, שכל הזמן לימדו אותי שצריך להרבות אהבה בעמ"י ולקרב אנשים במיוחד בדורינו ופעולות מהסוג הזה מרחיקות ומפחידות אנשים. איך אנחנו צריכים להתייחס למוזיקה הזו, האם מותר לשמוע אותה? מהי ההתייחסות שלנו כבני תורה לכתחילה לנושא?
תשובה: לא ידוע לי על פסיקה כזו. מותר לשמווע את המוסיקה שלהם.
שאלה: ישיבה בכל הקידוש כולל באמירת "יכולו": במשפחתי שמקורה בירושלים נוהגים לשבת לאורך כל הקידוש כולל באמירת ויכולו. 1. האם יש מקום לשנות מנהג זה ולעמוד בתחילה? 2. עיינתי במשנה ברורה והתקשתי להבין, האם לשבת בקידוש זו המלצה או שכך נכון לנהוג? 3. מי שנוהג לעמוד לאורך כל הקידוש יש לו על מי לסמוך או ראוי לו שישנה?
תשובה: יש בזה מנהגים שונים, כפי שהזכרת, וכל אחד ינהג כמנהג אבותיו.
שאלה: כספי מכירה שלא נאספו: לפני שנה קבלתי ממשווק 20 יומנים כדי למכור אותם ולהעביר חלק מהסכום למשווק. מכרתי אחד בלבד, השאר נותרו אצלי. פניתי אליו כמה וכמה פעמים בתחילת ובאמצע השנה אך הוא לא בא לקחת את הכסף והיומנים שנותרו. לגבי היומנים אני מניח שאין בהם שימוש. מה לעשות עם הכסף שאצלי, האם אני חייב להמשיך לרדוף אחריו או להשאיר את הכסף ברשותי או לתת לצדקה?
תשובה: תודיע לאותו אדם (במכתב או בטלפון) שאם הוא לא לוקח את כספו תוך פרק זמן סביר, אתה רואה בזה כאילו הוא מוחל על הכסף.
שאלה: להירשם לקרן מעשרות: ב"ה אלול תש"ע היכן ואיך ניתן להרשם לקרן מעשרות?
תשובה: וברכת ד' במכון התורה והארץ טל. 086847325. כתיבה וחתימה טובה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: האם שוקולד קינדר וטוויקס?: קיבלתי מתנה שתי חבילות גדולות של שוקולד קינדר מגרמניה ושוקולד טוויקס מהולנד. ברצוני לדעת עם זה כשר כי ידוע לי שיש את השוקולדים האלה בארץ אבל עם האריזות עצמם סימני הכשר?
תשובה: לצורך בדיקת הכשרות יש לדעת מי היצרן.
שאלה: מערכת אזעקה בשבת : איך צריך להגיב כשלשכן מופעלת מע האזעקה ביום טוב או בשבת? באילו מקרים מותר או חובה לפנות למשטרה? איך צריך להגיב מי שמע האזעקה שלו מופעלת בטעות אצלו בבית ביום טוב או בשבת? האם מותר בראש השנה להפעיל אזעקה בבוקר כשכל המשפחה יוצאים לתפילת שחרית ומוסף, וכך נוהגים כל השכנים? האם מותר לאחר מכן לבטלה על-מנת שכולם יוכלו לחזור הביתה? האם לא היה פשוט יותר מבחינה הלכתית להחזיק כלב שמירה בבית, חרף כל הבעיות ההלכתיות הכרוכות בכך, מאשר להשתמש באזעקה? האם יש מקרים שבהם חלה חובה על יהודי לגדל כלב שמירה במקום להשתמש באזעקה בשבת, או שאפשר לסמוך על כך שהספריי של הגנבים ינטרל את הכלב עוד לפני שהוא יבריח אותם, ברוב המקרים? באילו מקרים מותר ובאילו ממש חובה לענות לטלפון כשחברת שמירה המספקת את האזעקה יחד עם שירות סיוע חירום לנמצאים במצוקה מתקשרת בשבת או ביום טוב לבדוק מה קורה למי שהופעלה האזעקה בטעות או עקב חדירת גנב שנמלט כבר לפני צלצול הטלפון?
תשובה: בביתי פועלת אזעקה שאני מפעילה כל ימות השבוע. בשבת ובחג איני מפעילה. באשר לשכן שאזעקתו פועלת בשבת, בדרך כלל היא מצלצלת גם בפלאפון שלו וא"כ האחריות נופלת עליו ואינך צריך לעשות דבר בשבת אלא במקרה של פיקו"נ או חשש סביר לכך. סתם גנבה אינה פיקו"נ אלא בישוב הסמוך לאוכלוסיה עויינת.
שאלה: להשלים מניין תמורת כסף : אני נמצא כרגע בשליחות קצרה בחוץ לארץ המציאות פה היא שגבאי הקהילה נותן כסף לאנשים על מנת שיבואו להשלים מנין, האם מנין כזה נחשב?
תשובה: זה לא מצב אידיאלי אך זה נחשב מנין.
שאלה: סעודת בעל עם אשתו בזמן נידה: האם מותר לבעל לסיים שאריות מזון מצלחתה של אשתו שסיימה לאכול ואף קמה מהשולחן? האם מותר להחזיר שאריות אוכל של האישה לסיר ולתת לבעל בסעודה אחרת? אם נשאר מזון בצלחתה של האישה, האם צריך לזרוק ולא לתת לבעל אף על פי שיש בזה בל תשחית?
תשובה: אין לבעל לאכול משאריות האוכל של אשתו. אבל אם היא לא נמצאת או שהוא לא יודע שהיא אכלה מצלחת זאת או שהעבירו את האוכל לצלחת אחרת, אין בזה בעיה. לכן, אם האשה הלכה הוא יכול לאכול. אם עירבבו עם עוד אוכל, הוא יכול לאכול. ואם נשאר אוכל, ניתן להעביר לצלחת שלו והוא יכול לאכול.
שאלה: כשרות לעדות בחופה: אחד מחברי הטובים ביותר מתחתן בשעטו"מ. הוא איננו דתי, אמנם עם כבוד עצום למסורת (אבא שלו דתי לפי מה שאני יודע) שומר כשרות למשל וכו. אני חושב שאת ההכנות לחופה הם (כמו הרבה זוגות ב"ה) עשו דרך "צוהר". בכל אופן, הוא ביקש ממני להיות עד בחתונה. הוא גם הבין כך מהרב שמדריך אותם שצריך שהעדים יהיו שומרי תורה ומצוות. מצד אחד, בשבילי זה באמת כבוד לשמש אצלם כעד, מה גם שאין להם כמעט חברים דתיים, ומבין המעטים שיש, הכלה העדיפה אותי בתור עד גם כי אני קצת קרוב אליהם יותר מהאחרים. מצד שני, לגמרי לא ברור לי שאני אכן ראוי להיות עד. הרי לעדי חופה וקידושין יש מעמד של "עדי חלות" - הם בעצם נותנים את התוקף ההלכתי לנישואין. כך למדתי. ועוד שמעתי, שלכן ראוי ורצוי שהעדים יהיו כמה שיותר יראי שמיים וכו. למשל, ללא חשש אבק גזל בידיהם ועוד דברים. אני בחור דתי,בן 28 עוד מעט ורווק (עדיין, מקווה לא לאורך זמן). אני לא יכול לומר שאני עד כדי כך מקפיד ויר"ש. לצערי, אני אמנם שומר שבת וכשרות באופן מלא אך אני לגמרי לא בטוח שאין בידי אבק גזל (אני עובד בתור מהנדס בחברה גדולה - הזמן שאני מבזבז פה ושם מה דינו?) ועוד דבר - קצת יותר בעיייתי לענ"ד, אני לא מספיק נשמר בענייני צניעות. אולי גם בגלל שאני רווק פחות משנה כרגע מהן הסיבות אבל המציאות היא לא טובה כ"כ כרגע. יצא לי כבר ליפול באיסורים כמו נגיעה בבנות לא פעם. ולמרות שאני לא חי כך באופן קבוע, אני עדיין רחוק לצערי מהרצוי לפי ההלכה לענ"ד. האם במצב כזה - החתונה בעוד חודש בערך - שייך בכלל שאשמש כעד? וסליחה על האריכות.
תשובה: אינך צריך להיות עניו עד כדי כך. ח אמרו במקום שאין איש השתדל להיות איש. לגבי הנפילות, עליך לעשות תשובה וזה מספיק בשביל שתוכל להיות עד.
שאלה: שיחה בין בחורה לאיש מבוגר בענייני יהדות: אחי מתאמן במכון כושר וסיפר הוא לי שיש מאמן כושר בן 42 נשוי עם 2 ילדים שיוצא להם לדבר המון בענייני יהדות ועבודת ה. אחי הציע לו לדבר עמי אך אמר למאמן כושר שייתכן ולא אוכל לדבר איתו משום צניעות. אני בחורה רווקה, לא מאויימת מבחינה אמונית משיחה כזו. השאלה היא מאוד קונקטרטית- האם מבחינה הלכתית יש בעיה שאשוחח שיחה של בירור בעבודת ה (שאלות שהן יותר שאלות רגש, שאלות שמטרתן להאהיב את התורה והמצוות ואת ה יתברך, לא שאלות של שכל וחקירה שמטרתן קינטור) עם איש כזה? אדגיש שוב שהוא נשוי עם 2 ילדים. יתכן ואחי גם יהיה נוכח בשיחה זו. אשמח מאוד לתשובת הרב. מראש.
תשובה: אם אחיך ישתתף בשיחה אין בעיה.
שאלה: קריעה על החורבן: ראיתי שהרב כותב, כי הקריעה על מקום המקדש תלויה בראיית קרקע הר הבית. ורציתי לשאול, מה המקור לדבר? באורח חיים סימן תקסא, שם מוזכר דין הקריעה, לא מוזכר קרקע. ומדברי הב"ח נראה, כי כשרואים את המבנה הבנוי שם יש לקרוע. בכל אופן, הקרקע הנמצאת שם כיום אינה מימי הבית, ומהי הסברה להצריך את ראייתה? האם הרב סובר שיש דין בראיית הקרקע גם בקריעה על ערי יהודה וירושלים?
תשובה: הרב טיקוצ'ינסקי בספרו מדבר על נושא זה. המקור הוא באחרונים.
שאלה: שימוש פרטי ברכב של המדינה: במשרדי ממשלה ישנם רכבים שעומדים לרשות המשרד, כשמישהו יוצא מהמשרד לצורך איזה תפקיד או פגישה וכו מחוץ למשרד ניתן לתת לו את הרכב הממשלתי כדי שיגיע לפגישה. האם מותר לו לעצור בדרך לצורך משהו פרטי או ליסוע במיוחד לאיזו חנות או משהו וכו? לפי הפקודות דבר זה אסור כי זה מיועד רק לתפקיד. אבי, שהוא אחראי על הרכבים והלוגיסטיקה באחד ממשרדי הממשלה, לפעמים כשהוא יוצא לפגישה וכו הוא בעצמו עוצר וקונה או נוסע לאיזה מקום ליד הפגישה וכו. גם שמתי לב שכמעט כל מי שיוצא עם רכב כזה עוצר לעצמו באיזה מקום וכו. האם ניתן לומר שזה מנהג מדינה? דבר זה יהיה מותר? אני חוזר שאבי שהוא אחראי על הרכבים בעצמו גם עושה זאת. לדעתי, גם מודעים לכך בכל המשרדים וכו. כמובן שמדובר על דברים סבירים ולא מירושלים לת"א. האם זה שכולם עושים זאת ונראה שמודעים לזה, הדבר מותר? זה נראה כגזירה שאין הציבור יכול לעמוד בה. כי ברגע שנותנים לאדם רכב בחינם והוא צריך משהו אישי אז.
תשובה: מסתבר שאין הקפדה על דברים קטנים אם זה 'על הדרך'. לעשות נסיעה ספיישל לקניות וכדו' אסור כי על זה יש הקפדה.
שאלה: כשרות בשירות לאומי: אני עכשיו לפני שירות לאומי, והחלטתי שאני רוצה להקפיד יותר על כשרות. עד עכשיו הייתי אוכל עם הכשר רגיל,כמו חלב נוכרי וכו. אני רוצה לדעת על איזה כשרות אני מחוייבת להקפיד ומה אני עושה אם אני אוכלת אצל משפחות(האם אני צריכה לשאול מה הכשרות שם כי זה מאוד פוגע).ומה אם אני אוכלת בחוץ(מסעדה או באירוע) אני ממש אשמח אם תכתוב לי נק שאני צריכה לדעת ולשים לב לפני שאני מתחילה את השירות. כי אין לי כ"כ הדרכה בנושא זה.
תשובה: קשה מאוד לתת הדרכה מפורטת משום שהפרטים רבים וכן יש דברים המשתנים מידי פעם וצריך לעקוב כדי להיות מעודכן. באופן כללי רצוי להקפיד על הכשר מהדרין של הרבנות או של גופי בד"צים מוכרים (הרב רובין, העדה החרדית, שארית ישראל, מחזיקי הדת, הרב לנדא, בית יוסף, הרב מחפוד. אל תסמכי על כל גוף של בד"ץ, צריך לברר.) כך גם הדין לגבי מסעדה. לגבי אכילה אצל משפחות הנושא מורכב וצריך לפעול בחכמה ולדאוג מראש לא להגיע למצבים העלולים לפגוע או לחילופין לאלץ אותנו לאכול מאכלים בעיתיים. אם זו משפחה שמקפידה על מהדרין אין בעיה. אם זו משפחה מסורתית יש בעיה שלא תמיד יודעים על מה להקפיד, ואף אם קנו מוצרים כשרים יתכן שלא שמרו כראוי על הפרדה בין בשר לחלב וכד' ולכן אין לאכול אצלם. לגבי משפחה שמקפידה היטב על כשרות רגילה ובקיאה בהלכות אלא שאינם קונים מהדרין רצוי להימנע מלאכול אצלם אך כשאין אפשרות וברור שתיגרם מכך פגיעה אפשר לאכול אצלם, אמנם אין לאכול ירקות עלים אלא אם ידוע בבירור שגודלו בשיטות גידול ללא חרקים. כמו כן תבחרי לאכול עוף ולא בשר, וגם לגבי דגים צריך לדעת באלו דגים יש בעיות של תולעים. הרב יאיר וסרטיל